Subject: Infoks ja sisendipalve: ELi avalikud konsultatsioonid kahel kliimateemal
From: "Eliise Merila" <[email-masked]>
Cc: Merilyn Möls <[email-masked]>
Date: Wed, 4 Mar 2026 15:45:46 +0200

Head koostööpartnerid!

Anname teada Euroopa Komisjoni kahest käimasolevast avalikust 
konsultatsioonist, mille kaudu kogutakse arvamusi 2030-järgse 
kliimapoliitika arhitektuuri sisustamiseks kahes valdkonnas:

1.<https://ec.europa.eu/info/law/better-regulation/have-your-say/initiatives/16632-Legal-framework-for-the-possible-use-of-international-carbon-credits-towards-the-2040-EU-climate-law-target/public-consultation_en> 
Rahvusvaheliselt kaubeldavad kasvuhoonegaaside ühikud -  2040. a 
kliimaeesmärkide täitmisel saavad esimest korda piiratud rolli 
rahvusvaheliselt kaubeldavad KHG ühikud. Neid saab hakata aastatel 2036-2040 
kasutama 5% ulatuses KHG heite vähendamiseks ning need põhinevad Pariisi 
kokkuleppe artikkel 6 kvaliteedikriteeriumitel. Katseperiood selliste 
ühikute käivitamiseks saab toimuma 2031-2035. Komisjon kogub 
konsultatsiooniga arvamusi, kuidas sellist süsteemi korraldada.

2.<https://ec.europa.eu/info/law/better-regulation/have-your-say/initiatives/16692-National-targets-and-flexibilities-in-the-EU-climate-policy-framework-after-2030-review/public-consultation_en> 
2030-järgse kliimapoliitika paindlikkused – 2030- järgse kliimaraamistiku 
sisustamisel on oluline roll paindlikkustel. Konsultatsiooniga kogub 
komisjon arvamusi variantide kohta, kuidas tagada suurem paindlikkus, et 
aidata liikmesriikidel ja ELil saavutada eesmärgid kõige tõhusamal viisil. 
Lisaks peaks raamistik toetama ka looduspõhist süsiniku eemaldamist ja 
elurikkust, arendama edasi ringmajandust ja kestlikku biomajandust ning 
pikaajaliselt kindlustama nendega seotud tarneahelad - seda kõike 
kliimamuutuste toimumise olukorras.

Konsultatsioonide küsimustikud leiab ka manusest.

Euroopa Komisjon kavatseb 2026. aasta teises pooles esitada ka vastavad 
õiguslikud ettepanekud, milleks hetkel sisendeid kogutakse.

Avalikele konsultatsioonidele vastamise tähtaeg on 4. mai. 
Kliimaministeerium kavatseb konsultatsioonile vastata ning selleks palume ka 
teie kommentaare ja sisendeid koondvastuse kokku panekuks tähtajaga 20.03 
( <mailto:[email-masked]> 
[email-masked]; 
<mailto:[email-masked]> 
[email-masked]). Julgustame teid samas ka otse Komisjoni 
küsimustikule vastama nende leheküljel, et kõik teie mõtted ja ettepanekud 
Komisjonile laekuvates vastustes kajastuksid.

Lugupidamisega,

Eliise Merila
EL teemade valdkonnajuht | Välissuhete osakond

Head of EU affairs | Department of International Affairs
+372 626 2843 |  <mailto:[email-masked]> 
[email-masked]
Kliimaministeerium | Suur-Ameerika 1, 10122 Tallinn, Eesti
 <http://www.kliimaministeerium.ee> www.kliimaministeerium.ee